Scott Joplin

**Scott Joplin** (* 1867 alebo 1868, Texas, USA – † 1. apríl 1917, New York) bol americký hudobník, klavirista a hudobný skladateľ; jeden z troch najvýznamnejších predstaviteľov hudobného štýlu ragtime.

## Biografia
Narodil sa v blízkosti mesta Linden, ktoré sa nachádza v západnom Texase ako druhý zo šiestich detí. Presný dátum a miesto jeho narodenia sú neznáme, odhaduje sa, že sa narodil 24. novembra 1868. V roku 1871 sa jeho rodina s ním presťahovala do mesta Texarkana, jeho matka pracovala a Scott mal dosť času na nerušené cvičenie hudby. V roku 1882 mu kúpili klavír, inštrument, ktorý veľmi ovplyvnil jeho hudobnú tvorbu.

Koncom 80. rokoch 19. storočia opustil Scott domov a začal si zarábať sám. Počas nasledujúceho obdobia sa stal členom mnoho kvartetov a precestoval stredozápad ako spevák. V roku 1895 zaspieval dve piesne v Syrakúzach „Please Say You Will“ a „A Picture of Her Face“ vďaka ktorým sa stál slávnejším. Napriek cestovaniu bol jeho domov mesto Sedalia v Missouri, kde sa prisťahoval v roku 1894 a kde pracoval ako klavirista v spoločenských kluboch.

Okolo roku 1898 predal Joplin šesť klavírnych skladieb. Iba jedna z nich „Original Rags“ je kompiláciou ragtimeovej hudby. Ďalšie boli „Please Say You Will“, „A Picture of Her Face“, dve pochody a jeden valčík. V roku 1899 predal Joplin svoje najznámejšie dielo „Maple Leaf Rag“ missourskému vydavateľovi John Stark & Son. Za každú predanú kópiu získal jeden cent, za celý rok zarobil približne 360 dolárov. Po tom, čo sa „Maple Leaf Rag“ stala prvou inštrumentálnou skladbou, ktorej sa predal cez milión kusov sa dostal Joplin na vrchol rebríčkov a vytvorila z ragtime prominentný hudobný štýl. Joplin touto skladbou získal reputáciu a presťahoval sa so svojou novou ženou Belle do St. Louis. Počas troch rokoch života v St. Louis tu stvoril viacero skladieb, vrátane známych „The Entertainer“, „Elite Syncopations“, „March Majestic“ a „Ragtime Dance“.

Joplin bol niekoľkokrát ženatý, pravdepodobne jeho najväčšia láska Freddie Alexander zomrela 10. septembra 1904 na následky nachladenia iba dva mesiace po ich svadbe. V dôsledku jej smrti skomponoval Joplin smutný ragtimeový valčík „Bethena“.

V roku 1907 sa presťahoval do New Yorku, kde stretol Lottie Stokes, s ktorou sa oženil v roku 1909. Po mesiacoch hľadania začal Scott znovu tvoriť hudobné skladby. V tomto období zložil ocenenú operu Treemonisha. Hoci nebola nikdy zahraná na javisku s celým orchestrom počas Joplinovho života bola zahraná ako sólo na klavíry v roku 1915 v Harleme. V roku 1913 Scott a Lottie založili Scott Joplin Music Company, ktorá vydala skladbu „Magnetic Rag“.

Scott chcel tvoriť ešte viac hudobných experimentov akými bola Treemonisha, ale približne v roku 1916 sa u neho začali prejavovať príznaky chorôb, syfilisu, neskôr dokonca trpel demenciou, paranojou, ochrnutím a iným symptómami. V januári 1917 bol hospitalizovaný v Manhattan State Hospital v New Yorku, kde 1. apríla 1917 zomrel. Jeho rukopisy a hudobné poznámky získal Wilber Sweatman, ktorý ich ochotne požičiaval tomu, kto o ne požiadal. Nanešťastie ich bolo málo a po Sweatmanovej smrti v roku 1961 zostali na neznámom mieste a dodnes sa nevie či a kde sa nachádzajú.

Joplinova hudba ostala ešte mnoho rokov po jeho smrti populárna. Skladba „The Entertainer“ (známa aj z amerického filmu Podraz) sa umiestnila v roku 1974 na treťom mieste celosvetového rebríčka. V roku 1970 bol Joplin prijatý do Siene slávy amerických skladateľov (Songwriters Hall of Fame). V roku 1976 mu bola udelená Pulitzerova cena pre špeciálny prínos k americkej hudbe.

## Práce

* „Please Say You Will“ (1895)
* „A Picture of Her Face“ (1895)
* „Great Crush Collision“ – March (1896)
* „Combination March“ (1896)
* „Harmony Club Waltz“ (1896)
* „Original Rags“ (1899); aranžované Charlesom N. Danielsom
* „Maple Leaf Rag“ (1899)
* „Swipesy Cakewalk“ (1900) – s Arthurom Marshallom
* „Peacherine Rag“ (1901)
* „Sunflower Slow Drag“ – A Rag Time Two Step (1901) – s Scottom Haydenom
* „Augustan Club Waltz“ (1901)
* „The Easy Winners“ – Ragtime Two Step (1901)
* „Cleopha“ – March and Two Step (1902)
* „A Breeze From Alabama“ – Ragtime Two Step (1902)
* „Elite Syncopations“ (1902)
* „The Entertainer“ – Ragtime Two Step (1902)
* „I Am Thinking of My Pickanniny Days“ (1902); text: Henry Jackson
* „March Majestic“ (1902)
* „The Strenuous Life“ – Ragtime Two Step (1902)
* „The Ragtime Dance“ (1902); text: Scott Joplin
* „Something Doing“ – Cake Walk March (1903) – so Scottom Haydenom
* „Weeping Willow“ – Ragtime Two Step (1903)
* „Little Black Baby“ (1903); text: Louis Armstrong Bristol
* „Palm Leaf Rag“ – A Slow Drag (1903)
* „The Sycamore“ – A Concert Rag (1904)
* „The Favourite“ – Ragtime Two Step (1904)
* „The Cascades“ – A Rag (1904)
* „The Chrysanthemum“ – An Afro-Intermezzo (1904)
* „Bethena“ – A Concert Waltz (1905)
* „Binks' Waltz“ (1905)
* „Sarah Dear“ (1905); tex: Henry Jackson
* „Rosebud“ – Two Step (1905)
* „Leola“ – Two Step (1905)

* „Eugenia“ (1906)
* „The Ragtime Dance“ – A Stop-Time Two Step (1906)
* „Antoinette“ – March and Two Step (1906)
* „Nonpareil (None to Equal)“ (1907)
* „When Your Hair Is Like the Snow“ (1907) text: „Owen Spendthrift“
* „Gladiolus Rag“ (1907)
* „Searchlight Rag“ – A Syncopated March and Two Step (1907)
* „Lily Queen“ – Ragtime Two-Step (1907) – s Arthurom Marshallom
* „Rose Leaf Rag“ – Ragtime Two-Step (1907)
* „Lily Queen“ (1907) s Arthurom Marshallom
* „Heliotrope Bouquet“ – A Slow Drag Two-Step (1907) – s Louisom Chauvinom
* „School of Ragtime“ – 6 Exercises for Piano (1908)
* „Fig Leaf Rag“ (1908)
* „Wall Street Rag“ (1908)
* „Sugar Cane“ – Ragtime Classic Two Step (1908)
* „Sensation“ – A Rag (1908); autor: Joseph F. Lamb, aranžované Joplinom
* „Pine Apple Rag“ (1908)
* „Pleasant Moments“ – Ragtime Waltz (1909)
* „Solace“ – A Mexican Serenade (1909)
* „Country Club“ – Rag Time Two Step (1909)
* „Euphonic Sounds“ – A Syncopated Novelty (1909)
* „Paragon Rag“ – A Syncopated Novelty (1909)
* „Stoptime Rag“ (1910)
* *[[Treemonisha]]* (1911)
* „Felicity Rag“ (1911) – s Scottom Haydenom
* „Scott Joplin's New Rag“ (1912)
* „Kismet Rag“ (1913) – s Scottom Haydenom
* „Magnetic Rag“ (1914)
* „Pretty Pansy Rag“ (c. 1915) (*nevydané/stratené*)
* „Recitative Rag“ (c. 1915?) (*nevydané/stratené*)
* „Reflection Rag“ – Syncopated Musings (1917)
* „Silver Swan Rag“ (1971) (Scott Joplin býva pripisovaný ako autor)

## Referencie

## Iné projekty

## Externé odkazy
* The Scott Joplin International Ragtime Foundation 
* Scott Joplin: King of Ragtime (1868-1917)  

## Zdroj

Kategória:Osobnosti z Texasu
Kategória:Džezoví klaviristi USA
Kategória:Hudobní skladatelia USA
Kategória:Hudobní pedagógovia USA
Kategória:Skladatelia džezovej hudby
Kategória:Víťazi Pulitzerovej ceny
Kategória:Osobnosti afroamerického pôvodu
Kategória:Úmrtia na syfilis